Aršioji tauriabudė
Aršioji tauriabudė (lot. Clitocybe tornata) – baltikinių (Tricholomataceae) šeimos, tauriabudžių (Clitocybe) genties grybų rūšis. Augimo vieta Mišrieji, spygliuočių, lapuočių miškai, krūmokšniai, tarp žolių. Augimo laikas Vasara, ruduo. Pagrindiniai požymiai Kepurėlė paplokščia, su pilka, balta apnaša, lyg miltuota. Vaisiakūniai nedideli. Kepurėlė 3–6 cm skersmens, iškiliai paplokščia ar net šiek tiek įdubusi, matinė, su pilkšva apnaša, balsva, pilkkšvai gelsva, koncentriškai suaižėjusi. Lakšteliai siauri, tankūs, pilkšvai gelsvi, priaugtiniai ar nedaug nuaugtiniai. Kotas 2–5×0,5–0,8 cm, kietas, baltas, senas - rusvas. Trama plona, blyškiai rusva, švelnaus skonio, belvapė. Sporos 4–5×2–3,5 μm. Būdingi požymiai: vaisiakūniai pilkšvi, pilkšvai gelsvi, kepurėlė suaižėjusi, sporos mažos. Auga pavieniui, grupelėmis. Nevalgoma ar net silpnai nuodinga, nes turi muskarino. Nereta. Panaši į baltos spalvos pievagrybius, bet jos lakšteliai gelsvi.